ஜுன் ஒன்று 2015, எனக்கு இருந்தது இரண்டு 'ஓப்ஷன்ஸ்' மட்டுமே. ஒன்று, கோர்கி- தேரெல்ஜ் பார்க்(Gorkhi-Terelj National Park) செல்வது. இல்லையேல் அன்று உலான் பதார் நகரில் மிகவும் விமரிசையாக கொண்டாடப்படும் சிறுவர்கள் தினத்தில் பங்கேற்பது. காரணம், மறு நாள் ரஷ்யா செல்வதற்கான பேருந்து பயணம் உறுதியாகியிருந்தது. சற்றும் யோசிக்காமல் சிறுவர்கள் தினத்திற்கு ஆயத்தமானேன். நான் எடுத்த முடிவு கொஞ்சமும் வீண் போகவில்லை. என் கேமராவிற்கும் என் கண்களுக்கும் நல்ல வேட்டை அன்று.